CELEX: 52003PC0437
Language: fi
Date: 2003-07-24
Title: Ehdotus: neuvoston asetus vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä annetun neuvoston asetuksen (EY) N:o 2561/2001 muuttamisesta

Avis juridique important

|

52003PC0437

Ehdotus: Neuvoston asetus vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä annetun neuvoston asetuksen (EY) N:o 2561/2001 muuttamisesta  /* KOM/2003/0437 lopull. - CNS 2003/0157 */  

Ehdotus: NEUVOSTON ASETUS vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä annetun neuvoston asetuksen (EY) N:o 2561/2001 muuttamisesta(komission esittämä)PERUSTELUTEuroopan yhteisön ja Marokon kuningaskunnan välinen merikalastussuhteita koskenut sopimus päättyi 30 päivänä marraskuuta 1999. Tuolloin yli 400 alusta ja noin 4 300 kalastajaa joutui lopettamaan toimintansa.Vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä annetussa neuvoston asetuksessa (EY) N:o 2561/2001 säädetään joukko poikkeuksia kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) 2792/1999 tietyistä säännöksistä.Tarvittava toimintasuunnan muutos on ollut poikkeuksellisen laaja, eikä se ole perustunut taloudellisten toimijoiden omaehtoiseen valintaan. Kaikista näistä syistä johtuen oli perusteltua, että neuvosto päätti tavanomaisia edellytyksiä lievempien poikkeusedellytysten soveltamisesta rajoitetuksi ajaksi.Oli myös tarpeen helpottaa alusten toiminnan pysyvää lopettamista, olipa kyse alusten romuttamisesta tai niiden siirrosta kolmanteen maahan, myös yhteisyritysten yhteydessä. On myös tarpeen helpottaa pyydysten korvaamista toisilla alusten toiminnan suuntaamiseksi lopullisesti muihin kalastustoimiin joko yhteisön vesillä tai kolmansien maiden vesillä yhteisön kolmansien maiden kanssa tekemien kalastussopimusten nojalla.On selvää, että huomattava määrä kalastajista jää vaille kalastusalan työtä. Yhteisön velvollisuutena on sijoittaa heidät uudelleen tai mahdollisesti auttaa heitä siirtymään työelämästä. Asetus (EY) N:o 2792/1999 antaa mahdollisuuden myöntää KOR:stä osittain maksettavia julkisia määrärahoja yksilöllisiin tai kollektiivisiin henkilöstösuunnitelmiin, joiden tarkoituksena on kalastajien toiminnan suuntaaminen muuhun kuin merikalastukseen.Asetuksessa (EY) N:o 2561/1999 säädetään, että myönnettäessä henkilökohtainen kiinteämääräinen palkkio kalastajalle, asetuksen (EY) N:o 2792/1999 12 artiklan 3 kohdan b ja c alakohdassa tarkoitettuja kustannuksia korotetaan 20 prosenttia. Mainitun 12 artiklan muita säännöksiä sovelletaan henkilökohtaisten kiinteämääräisten palkkioiden myöntämiseen.Asetuksen (EY) N:o 2792/1999 12 artiklan 3 kohdan b alakohdan säännöksissä säädetään henkilökohtaisten kiinteämääräisten palkkioiden myöntämisen edellyttävän, että aluksen, jolla edunsaajat työskentelivät, toiminta on pysyvästi lopetettu 7 artiklan mukaisesti.Kalastajat, joihin sovelletaan Marokon-sopimukseen liittyvää erityistoimea, eivät kuitenkaan voi itse tehdä päätöstä sen aluksen kalastustoiminnan pysyvästä lopettamisesta, jolla he ovat työskennelleet, ja näin he voivat jäädä työttömiksi aivan samoin kuin sellaiset kalastajat, joiden aluksen toiminta on lopetettu pysyvästi, kun aluksen kalastustoiminta on suunnattu uudelleen yhteisön vesille tai muihin kalastustapoihin.Jotta kalastajia kohdeltaisiin yhdenvertaisesti ja jotta toimet koskisivat mahdollisimman monia heistä, sellaiset säännökset olisi poistettava, jotka rajaavat henkilökohtaisten kiinteämääräisten palkkioiden myöntämisen vain niille kalastajille, jotka työskentelivät aluksella, jonka toiminta on lopetettu pysyvästi.Kalastajat voivat saada henkilökohtaisia kiinteämääräisiä palkkioita, jos asianomaiset jäsenvaltiot toimittavat asetuksen (EY) N:o 2561/2001 1 artiklan mukaisesti komissiolle kolmen kuukauden kuluessa mainitun asetuksen voimaantulosta luettelon kalastajista, jotka täyttävät tarkoitetut edellytykset. Näitä ovat kalastajat, joille on vuosina 2000 ja 2001 myönnetty korvauksia asetuksen (EY) N:o 2792/1999 16 artiklan 1 kohdan b alakohdan nojalla johtuen toiminnan tilapäisestä lopettamisesta vähintään kuuden kuukauden yhteenlasketuksi ajaksi sen vuoksi, ettei edellä mainittua kalastussopimusta ole uusittu. Asianomaiset jäsenvaltiot ovat toimittaneet luettelon komissiolle asetuksessa säädetyssä määräajassa.Asetuksen (EY) N:o 2561/2001 2 artiklan 1 kohdassa säädettyjä yksityiskohtaisia poikkeussääntöjä sovelletaan ainoastaan sellaisiin palkkioihin ja julkisiin tukiin, jotka on myönnetty Espanjan ja Portugalin kalastusalan hyväksi toteutettavien rakennerahastojen tukitoimien yhteydessä toimivien hallinto- ja maksuviranomaisten 1 päivän heinäkuuta 2001 ja 30 päivän kesäkuuta 2003 välisenä aikana tekemällä hallinnollisella päätöksellä. Menojen tukikelpoisuuden määräaika päättyy 31 päivänä joulukuuta 2003, ja loppumaksun maksamista koskeva pyyntö on jätettävä komissiolle viimeistään 30 päivänä kesäkuuta 2004.Mainitun poikkeuksen täytäntöön panemiseksi on siis myös tarpeen pidentää edellä mainittuja määräaikoja 12 kuukaudella siltä osin kuin ne koskevat 12 artiklan 3 kohdan b alakohdassa tarkoitettua henkilökohtaisten kiinteämääräisten palkkioiden myöntämistä.Ehdotettujen poikkeusten soveltamiseksi on tarpeen muuttaa työttömyysjakson huomioon ottamista koskevaksi viitepäivämääräksi 1 päivä tammikuuta 2002 sen sijaan, että se olisi vahvistettu suhteessa palkkion maksamispäivään. Jos edunsaaja on palannut ammattikalastajaksi ennen kuin vuosi on kulunut 1 päivästä tammikuuta 2002, palkkio on palautettava kuluneeseen aikaan suhteutettuna.Asetusluonnoksessa ehdotetut poikkeukset eivät vaadi lisävaroja Euroopan yhteisön talousarviosta.OikeusperustaEhdotetut oikeusperustat ovat perustamissopimuksen 36 ja 37 artikla.2003/157 (CNS)Ehdotus: NEUVOSTON ASETUS vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä annetun neuvoston asetuksen (EY) N:o 2561/2001 muuttamisestaEUROOPAN UNIONIN NEUVOSTO,ottaa huomioon Euroopan yhteisön perustamissopimuksen ja erityisesti sen 36 ja 37 artiklan,ottaa huomioon komission ehdotuksen  [1],[1]  EUVL C [...], [...], s. [...].ottaa huomioon Euroopan parlamentin lausunnon  [2],[2]  EUVL C [...], [...], s. [...].ottaa huomioon Euroopan talous- ja sosiaalikomitean lausunnon  [3],[3]  EUVL C [...], [...], s. [...].ottaa huomioon alueiden komitean lausunnon  [4],[4]  EUVL C [...], [...], s. [...].sekä katsoo seuraavaa:(1) Euroopan yhteisön ja Marokon kuningaskunnan välinen merikalastussuhteita koskeva sopimus raukesi 30 päivänä marraskuuta 1999. Sen vuoksi noin 400 kyseisen sopimuksen nojalla toiminutta kalastusalusta ja 4 300 kalastajaa joutui tuolloin lopettamaan kalastustoimintansa.(2) Neuvosto sääti 17 päivänä joulukuuta 2001 annetulla asetuksella (EY) N:o 2561/2001  [5] poikkeuksia neuvoston asetuksen (EY) N:o 2792/1999  [6] säännöksiin, jotka koskevat sellaisia kalastajia ja alusten omistajia, jotka olivat vuoteen 1999 saakka riippuvaisia Marokon kalastussopimuksesta; näitä poikkeuksia sovelletaan tiettyihin palkkioihin ja julkisiin tukiin, joita koskeva hallinnollinen päätös on tehty 1 päivän heinäkuuta 2001 ja 30 päivän kesäkuuta 2003 välisenä aikana. Samalla asetuksella se otti käyttöön erityistoimen, jolla pyritään täydentämään rakennerahastojen avulla toteutettavia toimia jäsenvaltioissa, joihin kalastussopimuksen uusimatta jättäminen vaikuttaa.[5]  EYVL L 344, 28.12.2001. Asetus sellaisena kuin se on muutettuna 20.12.2002 annetulla asetuksella (EY) N:o 2372/2002 (EYVL L 358, 31.12.2002, s. 81).[6]  EYVL L 337, 30.12.1999. Asetus sellaisena kuin se on viimeksi muutettuna 20.12.2002 annetulla asetuksella (EY) N:o 2369/2002 (EYVL L 358, 31.12.2002, s. 49).(3) Kalastajat, joihin kalastussopimuksen uusimatta jättäminen vaikuttaa, ovat voineet jäädä työttömiksi, kun aluksen kalastustoiminta on suunnattu uudelleen, aivan samoin kuin sellaiset kalastajat, joiden aluksen toiminta on lopetettu pysyvästi. Kaikkien kalastajien yhdenvertaisen kohtelun varmistamiseksi on aiheellista poistaa säännökset, joilla säädetään henkilökohtaisten kiinteämääräisten palkkioiden myöntämisen edellyttävän, että aluksen, jolla edunsaajat työskentelivät, toiminta on pysyvästi lopetettu.(4) On suotavaa, että asetuksen (EY) N:o 2792/1999 12 artiklan 4 kohdan c alakohdassa tarkoitettua vähintään vuoden pituista määräaikaa, jonka kuluessa kalastaja ei saa ryhtyä uudelleen harjoittamaan samaa ammattia, paitsi jos hän palauttaa saamansa palkkion kuluneeseen aikaan suhteutettuna, ei lasketa alkaen palkkion todellisesta maksamispäivästä vaan alkaen 1 päivästä tammikuuta 2002, jolloin mahdollisuus maksaa korvauksia toiminnan tilapäisestä lopettamisesta päättyy.(5) Voimassa olevat määräajat huomioon ottaen ja edellä mainittujen muutosten täytäntöön panemiseksi on tarpeen pidentää kahdellatoista kuukaudella hallinnollisen päätöksen tekemiselle, menojen tukikelpoisuudelle ja loppumaksun maksamista koskevan pyynnön jättämiselle asetettuja määräaikoja,ON ANTANUT TÄMÄN ASETUKSEN:1 artiklaMuutetaan asetus (EY) N:o 2561/2001 seuraavasti:1. Muutetaan 2 artikla seuraavasti:a) Korvataan 1 kohdan d alakohta seuraavasti:"d) Kun on kyse kalastajalle myönnettävästä henkilökohtaisesta kiinteämääräisestä palkkiosta,i) 12 artiklan 3 kohdan b ja c alakohdassa tarkoitettuja tukikelpoisia enimmäiskustannuksia korotetaan 20 prosenttia;ii) 12 artiklan 3 kohdan b alakohdan edellytys, jonka mukaan edunsaajien on ollut työskenneltävä kalastusaluksella, jonka toiminta on pysyvästi lopetettu 7 artiklan mukaisesti, poistetaan;iii) 12 artiklan 4 kohdan c alakohdassa tarkoitettu vähintään vuoden pituinen määräaika lasketaan 1 päivästä tammikuuta 2002."b) Korvataan 2 kohta seuraavasti:"Edellä 1 kohdassa tarkoitettuja poikkeussääntöjä sovelletaan ainoastaan sellaisiin palkkioihin ja julkisiin tukiin, jotka on myönnetty 6 artiklassa mainittujen viranomaisten 1 päivän heinäkuuta 2001 ja 30 päivän kesäkuuta 2003 välisenä aikana tekemällä hallinnollisella päätöksellä. Korvataan edellä mainittu päättymispäivä 12 artiklan 3 kohdan b alakohdassa tarkoitettujen palkkioiden osalta 30 päivällä kesäkuuta 2004."2. Korvataan 5 artiklan 4 kohta seuraavasti:"Tämän toimen yhteydessä yhteisön rahoitusta voidaan myöntää maksuihin, jotka lopullinen tuensaaja on tosiasiallisesti suorittanut 1 päivästä heinäkuuta 2001 alkaen. Menojen tukikelpoisuus päättyy 31 päivänä joulukuuta 2003. Korvataan tämä päivämäärä 12 artiklan 3 kohdan b alakohdassa tarkoitettujen palkkioiden osalta 31 päivällä joulukuuta 2004.Loppumaksun maksamista koskeva pyyntö on jätettävä komissiolle viimeistään 30 päivänä kesäkuuta 2004. Korvataan tämä päivämäärä 12 artiklan 3 kohdan b alakohdassa tarkoitettujen palkkioiden osalta 30 päivällä kesäkuuta 2005."2 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolesta   Puheenjohtaja